Kalkfontein Safari's - Reviews
Self Catering • Grasberg Farm, Victoria-west, 7070, Northern Cape
Jan L - Jan 2018
Uitstekend. Baie privaat en rustig op 'n Karooplaas.
Ons was aangenaam verras met die uitstekende diens en fasiliteite tot ons beskikking. Voorwaar goeie waarde vir geld.
Annemie K - Dec 2017
Mariana is vriendelik en verwelkomend. Voel sommer dadelik tuis! Alles is pragtig versorg en goed toegerus. Dis 'n ideale wegbreek. Ideale kuierplek om heeltemal weg te breek van die stad. Was fantasties!
Willem V - Feb 2017
Peaceful and quiet Karoo farm experience.
What an experience! Was lovely to stay in a neat and well equipped house to rest in and reload for the rest of the journey and to experience rain in the Karoo. Thanks to the owner for the opportunity and the trouble they went to.
Rustige en stil Karoo-plaaservaring.
Wat 'n ervaring! Was heerlik om in 'n goed en netjies toegeruste huis te kon rus en herlaai vir die reis verder en boonop reën in die Karoo te kon ervaar. Baie dankie aan die eienaar vir die geleentheid en die moeite wat gedoen is.
Johan C.e.p. F - Dec 2016
Sal weer gaan. Was baie lekker.
Piet P - Oct 2016
Ons het na sonsondergang aangekom en is baie vriendelik en hulpvaardig deur Petrus ontvang. Die geriewe is uitstekend en netjies en laat jou toe om na 'n lang en spanningsvolle reis op ons paaie te ontspan. Alhoewel die N12 nie ver van die huis is nie, was dit nie steurend nie. Baie dankie vir 'n smaakvolle huis waarin jy tuis voel.
Anita V - Jan 2016
Heerlike stilte en pragtige plaas!
Marieke S - Jan 2016
Rustige ouwêreldse elegansie.
'n Pragtige en gerieflike oorslaapplek op pad terug huistoe vanaf Kaapstad. Fantastiese geriewe. Waarlik aan te bevele.
Bertus W - Jan 2016
Heerlike oornagfasiliteit om uit te span vir die volgende dag se trek.
Netjiese akkommodasie en skoon geriewe om so vinnig bietjie uit te span en te verfris na 'n paar ure op die pad. Karoo-stilte en -sterre om na te kyk, ideaal terwyl 'n vleisie op die kole sis.
Joe V - Dec 2015
Karoo gasvryheid, stilte en panorama in een woord opgesom.
Die plek is ten volle toegerus, daar is niks wat jy kort nie. Die ligging as 'n oornagplek na die Kaap is ideaal en die uitsig is pragtig. Mariana is 'n gasvrou duisend, die ys in die vrieskas en die beskuit was hoogs gewaardeer. Ons sal definitief weer hier oorbly, selfs vir meer as net een nag.
Attie S - Oct 2015
Wonderlike natuurskoon en gasvryheid.
Dis so rustig daar! Ons het met die terugry weer daar geslaap - vakansie na die vakansie! Baie dankie vir julle wonderlike gasvryheid en bedagsaamheid. Sien julle beslis weer volgende jaar!
Neels E - Jan 2015
Stilte en vrede van die Karoo is onvergeetlik. Mense word nog hier vertrou, ek hoop niemand gaan dit bederf nie!